CELEX: 62021TN0427
Language: lv
Date: 2021-07-13 00:00:00
Title: Lieta T-427/21: Prasība, kas celta 2021. gada 13. jūlijā – Trasta Komercbanka/ECB

8.11.2021   
            
            
               LV
            
            
               Eiropas Savienības Oficiālais Vēstnesis
            
            
               C 452/41
            
         
      Prasība, kas celta 2021. gada 13. jūlijā – Trasta Komercbanka/ECB
      (Lieta T-427/21)
      (2021/C 452/52)
      Tiesvedības valoda – angļu
      
         Lietas dalībnieki
      
      
         Prasītāja: AS “Trasta Komercbanka” (Rīga, Latvija) (pārstāvis: O. Behrends, advokāts)
      
         Atbildētāja: Eiropas Centrālā banka
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  piespriest atbildētājai samaksāt finansiālu kompensāciju par kaitējumu, kas prasītājai nodarīts, ņemot vērā atbildētājas lēmumu 2016. gada 11. jūlijā atsaukt prasītājas licenci (lēmums paziņots prasītājai 2016. gada 13. jūlijā);
               
            
                  —
               
               
                  konstatēt, ka mantiskā kaitējuma apmērs ir vismaz 162 miljoni EUR kopā ar kompensācijas procentiem, sākot no 2016. gada 11. jūlija līdz sprieduma pasludināšanai šajā lietā, un kopā ar attiecīgiem nokavējuma procentiem, sākot no sprieduma pasludināšanas dienas līdz pilnīgai samaksai, un
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatojumam prasītāja ir izvirzījusi sešus pamatus.
      
                  1.
               
               
                  Ar pirmo pamatu tiek apgalvots, ka atbildētāja nav pienācīgi informējusi prasītājas pilnvarotos pārstāvjus par lēmumu atsaukt licenci.
               
            
                  2.
               
               
                  Ar otro pamatu tiek apgalvots, ka procedūrā, kuras noslēgumā tika pieņemts lēmums atsaukt licenci, nebija nodrošināta pienācīga prasītājas pārstāvība.
               
            
                  3.
               
               
                  Ar trešo pamatu tiek apgalvots, ka saistībā ar lēmumu atsaukt licenci ir pieļauti vairāki citi būtiski procesuālie pārkāpumi.
               
            
                  4.
               
               
                  Ar ceturto pamatu tiek apgalvots, ka atbildētāja, pieņemot lēmumu par licences atsaukšanu, ir rīkojusies, pārsniedzot savu kompetenci, it īpaši saistībā ar naudas atmazgāšanas jautājumiem un valsts tiesību piemērošanu.
               
            
                  5.
               
               
                  Ar piekto pamatu tiek apgalvots, ka atbildētāja ir kļūdaini pieņēmusi, ka pastāv pamats licences atsaukšanai, un ir norādījusi nepietiekamu pamatojumu šajā ziņā.
               
            
                  6.
               
               
                  Ar sesto pamatu tiek apgalvots, ka atbildētājas nelikumīgā rīcība ir radījusi prasītājai ievērojamus zaudējumus, tostarp prasītājas likvidācijas dēļ.